**Предмет:** беларуская мова **Класс: 6 Тэма** : Нескланяльныя назоўнікі

**Мэта:** пазнаёміць вучняў з нескланяльнымі назоўнікамі, асаблівасцямі іх ужывання ў маўленні; выпрацоўваць уменні вызначаць склон і род нескланяльных назоўнікаў у сказах.

**Задачы: 1)** асэнсаванне навучальнага матэрыялу, вылучэнне галоўнага; 2) фарміраванне ўмення самаацэнкі; 3)развіццё гаворкі, мыслення, памяці, увагі;- фармаванне навыкаў самастойнай працы; 4) абуджэнне пазнавальнай цікавасці да прадмета.

**Абсталяванне:** вучэбны дапаможнік для 6 класа. [Красней В. П](https://www.aversev.by/bel/avtory/krasnej-vp). "Беларуская мова, 6 клас", рабочы сшытак, апорныя канспекты, камп’ютар, мультымедыйны праектар, раздатачны матэрыял.

**Тып урока:** вывучэнне новага матэрыялу

**Ход урока.**

1. **Арганізацыйны момант.**

- Я рада вас бачыць. Сёння добры зімовы дзень, свеціць сонца. Мы спакойныя, гатовыя да знаемства з новай тэмай. Пачнём мы урок з праверкі вывучанага на мінулым уроку.

II**. Праверка дамашняга задання**

1.Работа па картках (2 вучні каля дошкі працуюць)

**Картка 1** Праскланяйце словы: стараста, Ілья

**Картка 2** Праскланяйце словы: суддзя, Мікіта

**2. Тэст** [1, с. 112-113]

1.Вызначце рознаскланяльныя назоўнікі (слайд 1)

А) Бярэмя Б) вымя В) племя Г) полымя Д) стрэмя

2. Паставіць у форму меснага склону адзіночнага ліку (слайд 2)

А)Кацяня Б) немаўля В) племя Г) ціхоня

 Д) прамоўца(оратор)

3. Паставіць у форму меснага склону адзіночнага ліку(слайд 3)

А) Бусляня Б) забіяка В) імя Г) стараста Д) стрэмя

(Узаемаправерка па ключы ) (слайд 4)

(Калі ўсе правільна, паставіць у ліст самаадзнакі 3, памылкі ў 1 заданні–2, у 2- заданнях-1, у 3-х заданях -0)

Праверка выкананага на дошцы задання (1 варыянт у 1-ага вучня, 2 варыянт у 2-ага вучня).

III. Актуалізацыя ведаў. Матывацыйны этап.

[1, с. 113]

1.Настаўнік:

* Ідучы дадому з працы, я пачула размову хлопчыкаў пра кіно і запісала яе для вас: (слайд 5)
* Я вельмі хачу знімацца ў кіне.
* Майго любімага кіна пра трох мушкіцёраў сення паказваць не будуць.
* Кіну “Прыгоды Электроніка” хутка споўніцца сорак год.

-Пачуўшы розныя варыянты слова кіно, я ўсміхнулася і сказала хлопчыкам…

-Як вы думаеце, што я сказала хлопчыкам? Паспрабуйце сфармуляваць тэму нашага ўрока.

2. Тэма ўрока: Нескланяльныя назоўнікі(слайд 6)

1) Якая мэта ўрока? 2) Што мы павінны даведацца? Чаму навучыцца на ўроку? (Мы павінны пазнаёміцца з гэтай групай назоўнікаў, навучыцца знаходзіць іх у тэксце, умець ужываць у гаворцы).

**IV.Вывучэне новай тэмы**.

1.Давайце паспрабуем праскланяць адзін з нескланяльных назоўнікаў: метро.

Ці змяняюцца канчаткі ва ўскосных склонах? Якія вывады можам зрабіць?

Нескланяльныя назоўнікі –гэта назоўнікі, якія ва ўсіх склонах маюць форму толькі назоўнага склону.

2. Работа з падручнікам

Пр. 145 (вусна). Знаёмства з тэарэтычным матэрыялам §23. Самастойна скласці схемы да параграфа( работаў парах). “ГРУПЫ НЕСКЛАНЯЛЬНЫХ НАЗОЎНІКАЎ”. Агучванне складзеных схем вучнямі. Праверка па ўзоры (слайд 7)

**V. Праверка разумення вывучанага**

1.Паглядзіце на экран(слайд 8)

Малад… поні, даўгахвост ... кенгуру, розов ... какаду, смешн ... шымпанзэ.

- Чаго не хапае прыметнікам? Што трэба ведаць, каб правільна падабраць канчатак?

Правільна, трэба ведаць род нескланяльных назоўнікаў.

Хоць нескланяльныя назоўнікі ва ўсіх склонах маюць аднолькавую форму (без канчатка), але іх склон вызначаецца па склоне залежнага ад іх слова. (слайд 9)

2. Запоўніць “сляпую” табліцу( работа ў парах)

|  |  |  |
| --- | --- | --- |
| * Мужчынскі род
 | Жаночы род | Сярэдні род |
| * Нескланяльныя адушаўлёныя назоўнікі, якія абазначаюць асоб мужчынскага полу або…
 | * Нескланяльныя адушаўлёныя назоўнікі, якія абазначаюць асоб…
* : мадам, лэдзі, фраў і т .д.
 | * Нескланяльныя ..
* .
* назоўнікі: алоэ, метро, эскімо і т..д.
 |

(Самаправерка па ключы ) (слайд 10)

(Калі ўсе правільна, паставіць у ліст самаадзнакі 2, былі памылкі -1, нічога не дапісаў -0)

**Тэматычная фізкультхвілінка:** Калі я назаву скланяльны наз. ро-біце нахіл наперад, калі нескланяльны -назад. Пачалі: Акно (наперад), ківі,(назад), кава ( назад), звяно ( наперад), журы ( назад, бервяно (наперад), шаша (назад), кенгуру( назад), воблака ( наперад),

срэбра ( наперад), піяніна( назад), падлозе ( наперад), паліто (назад), мора ( наперад)

3. Злучыце Нескланяльны назоўнік з яго значэннем: (Работа ў парах на картках)

Манто спартыўны суддзя (у боксе)

Рэферы працаўнік консульства

Кашпо вядомы музыкант альбо кампазітар

Жалюзі футравае шырокае жаночае паліто

Аташэ дэкаратыўны паддон для кветкавага чыгуна

Маэстра шторы, якія складаюцца з жорсткіх пласцін.

(Самаправерка па ключы ) (слайд 10)

(Калі ўсе правільна, паставіць у ліст самаадзнакі 2, былі памылкі -1, нічога не супала -0)

VI. **Падагульнене і сістэматызацыя вывучанага**

1) У чым адрозненне нязменных і зменных назоўнікаў? (Зменныя назоўнікі скланяюцца, а нязменныя назоўнікі ва ўсіх склонах маюць адну і тую ж форму.) 2) Як можна вызначыць лік, склон нязменных назоўнікаў? 3) Род такіх назоўнікаў вызначаецца па слоўніку і запамінаецца. 4) Да якога скланення мы аднясем нязменныя назоўнікі? (Ні да якога, так як яны не змяняюцца.) 5) Ці ёсць сярод вучняў класа тыя, чые прозвішчы не скланяюцца? [1, с. 114]

**VII.Кантроль ведаў і ўменняў. Рознаўзроўневыя заданні**.

**2узровень. (**Праца ў рабочым сшытку на друкаванай аснове)

[3, с. 62]. Пр. 52, с. 62

**3 узровень (**Праца ў рабочым сшытку на друкаванай аснове)

[3, с. 62-63]. Пр. 53, с. 62-63

**4 узровень.** Выпраўце ў дадзеным тэксце памылкі, дапушчаныя паэтам, пастаўце Нескланяльныя назоўнікі ў патрэбную форму, вызначыце ў іх склон.

Любяць кіны дзятва,
Калі ў кінах кенгура,
Ходзіць – блукае па фаі
Носіць у торбе шымпанзу.
Кенгура ў кафу зайшоў,
Заняў ён там вольны стол
І сядзіць за даміном
З шымпанзой і какадой.

**5 узровень.** Вызначце род назоўнікаў. Падкрэсліце нескланяльныя назоўнікі. Складзіце з імі сказы са звароткам. [2, с. 135]

Жаль , медаль, салямі, возера, Нарач, педаль, раяль, Сочы, Цень, сабака, кава, цемень, Баку, кенгуру, метро.

( Самаправерка. Калі ўсе правільна, паставіць у ліст самаадзнакі лічбу вашага ўзроўню, было 2 памылкі –адняць 1 бал, больш 2 памылак адняць 2 балы )

**VIII.Падвядзенне вынікаў. Падлік балаў у лістах самаадзнакі.**

**IХ. Рэфлексія**

Прадоўжыце адну з фраз:

Я на ўроку даведаўся…

Лепш за ўсё ў мяне атрымліваецца …

 Мне было цяжка..

**х**. **Дамашняе заданне.** §23 Пр. 48

Творчае заданне

Складзіце тэкст, уключыўшы ў яго Нескланяльныя назоўнікі, якія абазначаюць жывёл і птушак. (Тэма: заапарк, падарожжа, энцыклапедыя, тэлеперадача.)

Дадатак 1.**Ліст самаадзнакі**

|  |  |  |
| --- | --- | --- |
| Заданне | Макс. кол-ць балаў | Набраная кол-ць балаў |
| Тэст | 3 |  |
| “Сляпая” табліца | 2 |  |
| Падбяры пару | 2 |  |
| Рознаузроўневае заданне | 5 |  |
| Усяго | 12 |  |
| Адзнака | 11-12 б.–“10”, 9, 10 б.– “9”, 8б.–“8”…. |  |

Літаратура :1.Беларуская мова. План-канспект урокаў. 6 клас, Н. Ярмак, Мінск “Аверсэв”, 2018 2. Беларуская мова і літаратура. Алімпіяды: 5-6 класы, А. С.Зубко , Мінск “Аверсэв”, 2017 3. Беларуская мова. Рабочы сшытак. 6 клас, Г. В. Тумаш, Мінск “Аверсэв”, 2019